མས་ཅད་ས་རིམ་པ་དགུའི་འོག་ཏུ་ཚུད་དེ་ནན་པར་བསམ་ལ་སྟེང་དུ་བྲོ་བརྡུང་བ་ནི༔ ཕཊ༔ ཡངས་ས་ཡ༔ ཁ་ས་ལར༔ མ་གྲལ་ནས༔ མནར་ར་འཁྲབ༔ ལྔ་སྡེ་མ༔ དལ་ལས་བཞིར༔ གྱི་ལི་ལི༔ ཏིར་ཏིར་ཀར༔ གླུ་རིང་ལེན༔ གྲུ་གསུམ་འབར་བའི་ཧོམ་ཁུང་དུ༔ དུ་ཏྲི་བྲུབ༔ སྟེམ་སྟེམ་མནན༔ ཐིབ་ཐིབ་མྱོས༔ གམ་གམ་བཅད༔ ལམ་ལམ་བསད༔ མ་ལྡང་ལྡང་མེད་བྲོ་རྒྱས་གདབ༔ ཡེ་ཤེས་རོལ་པའི་སྟོབས་ཀྱིས་མནན༔ ཆོས་ཉིད་རྣམ་དག་གི་རྒྱ༔ རྟེན་འབྲེལ་བསླུ་མེད་ཀྱི་རྒྱ༔ མ་ཤོར་མ་མོ་མཁའ་འགྲོ་རྣམས༔ རེམ་ཅིག་བཛྲ་ས་མ་ཡ༔ གཟུགས་མེད་ཨ༔ སྒྲ་གྲགས་སྟོང་༔ རྣམ་པར་རྟོག་པ་མེད༔ ཛ་མའི་རུང་༔ ངུར་མོ་སྡེ༔ སྟོང་རས་སྟོབས༔ ཏྲི་ཤིས་ཐོག༔ སྟེམ་སྟེམ་བརྡེག༔ ལྟོ་རུ་སྦྲུམ༔ འཁྲུལ་པ་མེད་པར་ཐུགས་རྗེས་ཟུངས༔ ཨོཾ་ལཾ་ཨཱཿ ལཾ་ཧཱུྃ་ལཾ་སུཾ་ལཾ༔ སྟྭཾ་བྷ་ཡ་ནན༔ མཱ་ར་ཡ་ནན༔ སྐབས་གཉིས་པའོ༔ དེ་ནས་རོ་དུར་ཁྲོད་དུ་འཕངས་ཏེ་འགྱེད་ལས་བྱ་བ་ནི༔ གནས་ཉི་ཤུ་རྩ་བཞི་ཡུལ་སུམ་ཅུ་སོ་གཉིས་དུར་ཁྲོད་ཆེན་པོའི་གནས་བརྒྱད་ཧེ་རུ་ཀ་ཡི་གནས་བཅུ་ན་བཞུགས་པའི་དཔའ་བོ་མཁའ་འགྲོ་ཐམས་ཅད་དུར་ཁྲོད་དེར་འདུས་པར་བསམ་ལ༔ ཕཊ༔ སྣང་བ་ཐམས་ཅད་མཁའ་འགྲོའི་མཁའ༔ སྲིད་པ་ཐམས་ཅད་མཁའ་སྤྱོད་ཞིང་༔ དོན་གྱི་འོག་མིན་ཆེན་པོར་བརྡལ༔ ཉོན་མོངས་དབྱིངས་སྒྲོལ་བམ་ཁྲོད་དུ༔ ཡེ་ཤེས་རོལ་པའི་ཤ་ཟ་འཁྲིགས༔ ཕཊ་ཕཊ་ཕཊ༔ གནས་མཆོག་ཉི་ཤུ་རྩ་བཞི་ན༔ བཞུགས་པའི་དཔའ་བོ་མཁའ་འགྲོ་མ༔ དམ་ཚིག་ཐུགས་རྗེའི་རྒྱུད་བསྐུལ་གྱི༔ དུར་ཁྲོད་བམ་གྱི་ཚོགས་ལ་བྱོན༔ ཛ་ཛཿ ཕཊ༔ ཡུལ་ནི་སུམ་ཅུ་སོ་གཉིས་ན༔ བཞུགས་པའི་དཔའ་བོ་རྣལ་འབྱོར་མ༔ དམ་ཚིག་ཐུགས་རྗེའི༴ དུར་ཁྲོད་བམ༴ ཛ་ཛཿ ཕཊ༔ དུར་ཁྲོད་ཆེན་པོའི་གནས་བརྒྱད་ན༔ བཞུགས་པའི༴ དམ་ཚིག་ཐུགས་རྗེའི༴ དུར་ཁྲོད་བམ༴ ཛ་ཛཿ ཕཊ༔ ཧེ་རུ་ཀ་ཡི་གནས་བཅུ་ན༔ བཞུགས་པའི༴ དམ་ཚིག་ཐུགས་རྗེའི༴ དུར་ཁྲོད་བམ༴ ཛ་ཛཿ ཕཊ༔ ཁྱོད་ལ་འགྲོ་བའི་དོན་ལས་མེད༔ བྱང་ཆུབ་མཆོག་ཏུ་སེམས་བསྐྱེད་ནས༔ རང་དམ་གཉན་པོ་དཔང་བཙུག་གོ༔ ངས་ཀྱང་འགྲོ་བའི་དོན་ཕྱིར་དུ༔ ཁྱོད་ཀྱི་དམ་ཚིག་དེང་བསྐུལ་གྱི༔ མ་རིག་འཁྲུལ་པའི་སེམས་ཅན་འདི༔ འཁོར་བའི་མཚོ་ལས་སྒྲོལ་བའི་ཕྱིར༔ བམ་ཆེན་ཚོགས་ལ་རོལ་ཕྱིར་གཤེགས༔ རྣལ་འབྱོར་བདག་ཅག་འཁོར་བཅས་ལ༔ མཆོག་དང་ཐུན་མོང་དངོས་གྲུབ་སྩོལ༔ རྣམ་པར་རྟོག་པ་ཆོས་སྐུར་སྒྲོལ༔ རེ་དོགས་རོ་སྙོམས་རྒྱ་ཡིས་ཐོབ༔ ཀུན་བཟང་རྡོ་རྗེའི་ས་ལ་སྐྱོལ༔ ཕྲིན་ལས་འགྲོ་དོན་མཐར་ཕྱིན་མཛོད༔ ཛ་ཛཿ བཛྲ་ས་མ་ཡ༔ དེ་ནས་རོ་ཁ་སྦུབ་ཏུ་བསྒྱེལ་ཏེ་རྒྱབ་ཏུ་གྲི་གུག་གིས་ཁྲམ་རིས་སུ་གཤགས༔ ཡང་གན་རྐྱལ་དུ་བཞག་ནས་སྙིང་ཁར་ཁྲམ་རིས་སུ་གཤགས་ཏེ་ལྤགས་པ་བཤུས་མགོ་བོ་བཅད་དེ་བཞག་ནས་ཤ་ཚིལ་གྱི་གསུར་བྱས་ཏེ༔ ལས་གཞུང་ཚོགས་བསྐང་ཚང་བར་བྱས་ནས་སླར་ཡང་བྱ་འབོད་བྱ་བ་ནི༔ ཌཱ་དྲིལ་དང་བཅས་ཏེ་གདུང་བའི་དབྱངས་ཀྱིས༔ ཕཊ་ཕཊ་ཕཊ༔ ཕྱོགས་ཕྱོགས་དག་ཀྱང་ཕ་ཀི་ན༔ ཉི་མ་ནུབ་ཕྱོགས་ཕ་ཀི་ན༔ ཨུ་ཙ་ལ་ཡི་དུར་ཁྲོད་ཆེར༔ རི་བོ་ཐམས་ཅད་ཀེང་རུས་རི༔ རྩི་ཤིང་ཐམས་ཅད་མདའ་དང་མདུང་༔ ཆུ་འབབ་ཐམས་ཅད་ཁྲག་དང་རྣག༔ གཟུགས་སྣང་ཐམས་ཅད་མཁའ་འགྲོའི་གར༔ སྒྲ་སྐད་ཐམས་ཅད་ཕཊ་དང་ཕེཾ༔ དུས་གསུམ་སངས་རྒྱས་ཡ་ང་བ༔ ཁྲོ་བཅུ་རྒྱུ་བར་མི་ནུས་ཤིང་༔ རྡོ་རྗེ་ཅན་ཡང་འཇིགས་པའི་ས༔ ཤིན་ཏུ་འཇིགས་པའི་དུར་ཁྲོད་དེར༔ བཞུགས་པའི་དཔའ་བོ་མཁའ་འགྲོའི་གཙོ༔ མཁའ་ལྡིང་རྒོད་ཀྱི་སྐུར་བཞེངས་ལ༔ དམ་ཚིག་ཐུགས་དམ་གནད་བསྐུལ་གྱི༔ དུར་ཁྲོད་བམ་ཚོགས་རོལ་ལ་གཤེགས༔ རྡོ་རྗེ་ཕག་མོ་གཤེགས་སུ་གསོལ༔ ཁྲོས་མ་ནག་མོ་གཤེགས་སུ་གསོལ༔ ཐང་དམར་ཐང་ནག་གཤེགས་སུ་གསོལ༔ དམ་ཚིག་ཆེན་པོའི་དུས་ལ་བབ༔ སྤྲུལ་པ་ཆེན་པོའི་དུས་ལ་བབ༔ ཚོགས་ཀྱི་མཆོད་པ་ཆེན་པོ་འདི༔ འགྲོ་བའི་དོན་ཕྱིར་བཞེས་སུ་གསོལ༔ དམ་ཚིག་ཐུགས་རྗེས་བཞེས་སུ་གསོལ༔ རྗེས་ཤུལ་ཙམ་ཡང་མ་བཞག་པར༔ ལྷག་མ་མེད་པར་ཧབ་ཐོབ་རོལ༔ ཛ་ཛཿ བཛྲ་ས་མ་ཡཿ ཕཊ་ཕཊ་ཕཊ༔ ཧཱུྃ༔ དབུས་ཕྱོགས་གཏུམ་དྲག་དུར་ཁྲོད་ནས༔ སངས་རྒྱས་མཁའ་འགྲོ་མུན་སེལ་མ༔ ཁྱེད་ཀྱི་ཐུགས་དམ་གནད་ནས་བསྐུལ༔ དམ་ཚིག་ཆེན་པོའི་དུས་ལ་བབ༔ སྤྲུལ་པ་ཆེན་པོའི་དུས་ལ་བབ༔ སྤྲུལ་འཁོར་ཡོངས་རྫོགས་མ་ལུས་པ༔ བྱ་རྒྱལ་རྒོད་ཀྱི་སྐུར་བཞེངས་ལ༔ དུར་ཁྲོད་བམ་གྱི་ཚོགས་ལ་བྱོན༔ ཐང་ནག་བདུད་འདུལ་གཤེགས་སུ་གསོལ༔ ཡེ་ཤེས་བདུད་རྩིའི་ཚོགས་མཆོད་འདི༔ འགྲོ་བའི་དོན་ཕྱིར་བཞེས་སུ་གསོལ༔ དམ་ཚིག་དབང་གིས་བཞེས་སུ་གསོལ༔ རྗེས་ཤུལ་ཙམ་ཡང་མ་ལུས་པར༔ ལྷག་མ་མེད་པར་ཧབ་ཐོབ་རོལ༔ ཛ་ཛཿ བཛྲ་ས་མ་ཡ༔ ཕཊ་ཕཊ་ཕཊ༔ ཧཱུྃ༔ ཤར་ཕྱོགས་རབ་འཇིགས་དུར་ཁྲོད་ནས༔ རྡོ་རྗེ་མཁའ་འགྲོ་དྲག་མོ་རྒྱལ༔ ཁྱོད་ཀྱི་ཐུགས་དམ༴ དམ་ཚིག་ཆེན་པོའི༴ སྤྲུལ་པ་ཆེན་པོའི༴ བྱ་རྒྱལ་རྒོད་ཀྱི་སྐུར༴ དུར་ཁྲོད་བམ་གྱི༴ ཐང་དཀར་ཞིང་རྒྱལ་གཤེགས་སུ་གསོལ༔ བྱིན་རླབས་བམ་གྱི་བདུད་རྩི་འདི༔ འགྲོ་བའི་དོན་ཕྱིར༴ དམ་ཚིག་དབང་གིས༴ རྗེས་ཤུལ་ཙམ་ཡང་༴ ལྷག་མ་མེད་པར༴ ཛ་ཛཿ བཛྲ་ས་མ་ཡ༔ ཕཊ་ཕཊ་ཕཊ༔ ཧཱུྃ༔ ལྷོ་ཕྱོགས་གད་རྒྱངས་དུར་ཁྲོད་ནས༔ རིན་ཆེན་མཁའ་འགྲོ་དཔལ་བསྐྱེད་མ༔ ཁྱེད་ཀྱི་ཐུགས་དམ༴ དམ་ཚིག་ཆེན་པོའི༴ སྤྲུལ་པ་ཆེན་པོའི༴ བྱ་རྒྱལ་རྒོད་ཀྱི་སྐུར༴ དུར་ཁྲོད་བམ་གྱི༴ ཐང་སེར་རྔམ་པ་གཤེགས་སུ་གསོལ༔ བྱིན་རླབས་བམ་ཆེན་བདུད་རྩི་འདི༔ འགྲོ་བའི་དོན་ཕྱིར༴ དམ་ཚིག་དབང་གིས༴ རྗེས་ཤུལ་ཙམ་ཡང་༴ ལྷག་མ་མེད་པར༴ ཛ་ཛཿ བཛྲ་ས་མ་ཡ༔ ཕཊ་ཕཊ་ཕཊ༔ ཧཱུྃ༔ ནུབ་ཕྱོགས་པད་འཁྱིལ་དུར་ཁྲོད་ནས༔ པདྨ་མཁའ་འགྲོ་ཆགས་བྲལ་བ༔ ཁྱེད་ཀྱི་ཐུགས་དམ༴ དམ་ཚིག་ཆེན་པོའི༴ སྤྲུལ་པ་ཆེན་པོའི༴ བྱ་རྒྱལ་རྒོད་ཀྱི་སྐུར༴ དུར་ཁྲོད་བམ་གྱི༴ ཐང་དམར་རོལ་བྱེད་གཤེགས་སུ་གསོལ༔ བྱིན་རླབས་བམ་གྱི་བདུད་རྩི་འདི༔ འགྲོ་བའི་དོན་ཕྱིར༴ དམ་ཚིག་དབང་གིས༴ རྗེས་ཤུལ་ཙམ་ཡང་༴ ལྷག་མ་མེད་པར༴ ཛ་ཛཿ བཛྲ་ས་མ་ཡ༔ ཕཊ་ཕཊ་ཕཊ༔ ཧཱུྃ༔ བྱང་ཕྱོགས་ཀཱི་ལའི་དུར་ཁྲོད་ནས༔ ལས་ཀྱི་མཁའ་འགྲོ་དོན་གྲུབ་མ༔ ཁྱེད་ཀྱི་ཐུགས་དམ༴ དམ་ཚིག་ཆེན་པོའི༴ སྤྲུལ་པ་ཆེན་པོའི༴ བྱ་རྒྱལ་རྒོད་ཀྱི་སྐུར༴ དུར་ཁྲོད་བམ་གྱི༴ ཐང་སྨུག་ཟ་བྱེད་གཤེགས་སུ་གསོལ༔ བྱིན་རླབས་བམ་ཆེན་བདུད་རྩི་འདི༔ འགྲོ་བའི་དོན་ཕྱིར༴ དམ་ཚིག་དབང་གིས༴ རྗེས་ཤུལ་ཙམ་ཡང་༴ ལྷག་མ་མེད་པར༴ ཛ་ཛཿ བཛྲ་ས་མ་ཡ༔ ཕཊ་ཕཊ་ཕཊ༔ ཧཱུྃ༔ གནས་མཆོག་ཉི་ཤུ་རྩ་བཞི་ན༔ བཞུགས་པའི་དཔའ་བོ་རྣལ་འབྱོར་མ༔ མཁའ་འགྲོ་དང་ནི་མཁའ་འགྲོ་མ༔ མ་ལུས་དམ་ཚིག་ཐུགས་རྒྱུད་བསྐུལ༔ བྱ་རྒྱལ་རྒོད་ཀྱི་སྐུར་བཞེངས་ལ༔ དུར་ཁྲོད་བམ་གྱི་ཚོགས་ལ་བྱོན༔ ཛ་ཛཿ བཛྲ་ས་མ་ཡ༔ ཕཊ་ཕཊ་ཕཊ༔ ཧཱུྃ༔ ཡུལ་ནི་སུམ་ཅུ་སོ་གཉིས་ན༔ བཞུགས་པའི༴ མཁའ་འགྲོ་དང་ནི༴ དམ་ཚིག་ཐུགས་དམ་རྒྱུད་བསྐུལ་ལོ༔ བྱ་རྒྱལ་རྒོད་ཀྱི་སྐུར༴ དུར་ཁྲོད་བམ་ཚོགས་འདི་ལ་བྱོན༔ ཛ་ཛཿ བཛྲ་ས་མ་ཡ༔ ཕཊ་ཕཊ་ཕཊ༔ ཧཱུྃ༔ དུར་ཁྲོད་ཆེན་པོའི་གནས་བརྒྱད་ན༔ བཞུགས་པའི༴ མཁའ་འགྲོ་དང་ནི༴ དམ་ཚིག་ཐུགས་དམ་རྒྱུད་བསྐུལ་ལོ༔ བྱ་རྒྱལ་རྒོད་ཀྱི་སྐུར༴ དུར་ཁྲོད་བམ་ཚོགས་རོལ་དུ་ཤོག༔ ཛ་ཛཿ བཛྲ་ས་མ་ཡ༔ ཕཊ་ཕཊ་ཕཊ༔ ཧཱུྃ༔ ཧེ་རུ་ཀ་ཡི་གནས་བཅུ་ན༔ བཞུགས་པའི༴ མཁའ་འགྲོ་དང་ནི༴ དམ་ཚིག་ཐུགས་དམ་རྒྱུད་བསྐུལ་ལོ༔ བྱ་རྒྱལ་རྒོད་ཀྱི་སྐུར༴ དུར་ཁྲོད་བམ་གྱི་ཚོགས་ལ་བྱོན༔ ཛ་ཛཿ བཛྲ་ས་མ་ཡ༔ ཕཊ་ཕཊ་ཕཊ༔ ཧེ་ཧེ་ཕེཾ༔ ཛཿ ཡེ་ཤེས་མཁའ་འགྲོ་གཤེགས་སུ་གསོལ༔ དམ་ཚིག་མཁའ་འགྲོ༴ ཤ་ཟ་མཁའ་འགྲོ༴ འཇིག་རྟེན་མཁའ་འགྲོ༴ ཤུགས་འགྲོ་མ་ཚོགས༴ བྱ་རྒྱལ་རྒོད་ཀྱི་སྐུར་བཞེངས་ཤིག༔ དམ་ཚིག་གཉན་པོས་འབོད་དོ་ཡ༔ ཐུགས་རྗེའི་དབང་གིས་གཤེགས་སུ་གསོལ༔ མ་འདའ་བཛྲ་ས་མ་ཡ༔ དུར་ཁྲོད་བམ་ཆེན་བརྗིད་པ་འདི༔ ཡེ་ཤེས་བདུད་རྩིར་བྱིན་བརླབས་ནས༔ འགྲོ་བའི་དོན་དུ་འབུལ་ལགས་ཀྱི༔ རྗེས་ཤུལ་མེད་པར་ཧབ་ཐོབ་རོལ༔ ལྷག་མ་མེད་པར་བཞེས་སུ་གསོལ༔ དམ་ལས་མ་འདའ་ད་རོལ་ཅིག༔ ཛ་ཛཿ བཛྲ་ས་མ་ཡ༔ མ་བྷྱོ་ཛ་ཧྲཱིང་བཾ་རོལ་སྟོབ༔ དེ་ཡང་ཡང་བརྗོད་ནས་ཕྱོགས་བཞི་རུ་ཐོ་བཞི་བཙུགས་པའི་རྩེ་ནས་མཁའ་འགྲོ་ལྔས་ཕྱོགས་ཀྱི་བྱ་སྣ་འདྲེན་པར་བསམ་ལ༔ བྱ་འགྲོས་ཀྱི་ནང་དུ་འགྲོ་ཚེ་འདི་སྐད་དུ༔ ཀྱཻ༔ མ་ཡེ་ཤེས་མཁའ་འགྲོའི་སྤྲུལ་པ་ལས༔ ཤར་ཕྱོགས་རྡོ་རྗེ་མཁའ་འགྲོ་མ༔ སྤྲུལ་འཁོར་བྱ་ཡི་རྣམ་པར་ཐོང་༔ ང་ཡི་རྗེས་སུ་བཞུད་ལ་ཤོག༔ ནམ་མཁར་སྐར་ལྟར་འཁྲིགས་ལ་ཤོག༔ བར་སྣང་སྤྲིན་ལྟར་གཏིབ་ལ་ཤོག༔ ས་གཞིར་ཆར་ལྟར་ཕོབ་ལ་ཤོག༔ དམ་ཚིག་གཉན་པོས་འབོད་ཀྱི་གཤེགས༔ ཨོཾ་བཛྲ་ཌཱ་ཀི་ནཱི་སརྦ་ས་མ་ཡ་ཛ་ཛཿ ཕེཾ་ཕེཾ༔ ཀྱཻ༔ མ་ཡེ་ཤེས་མཁའ་འགྲོའི་སྤྲུལ་པ་ལས༔ ལྷོ་ཕྱོགས་རིན་ཆེན་མཁའ་འགྲོ་མ༔ སྤྲུལ་འཁོར་བྱ་ཡི་རྣམ་པར་ སོགས་ ཨོཾ་རཏྣ་ཌཱ་ཀི་ནཱི༴ ཀྱཻ༔ མ་ཡེ་ཤེས་མཁའ་འགྲོའི་སྤྲུལ་པ་ལས༔ ནུབ་ཕྱོགས་པདྨ་མཁའ་འགྲོ་མ༔ སྤྲུལ་འཁོར་བྱ་ཡི་རྣམ་པར་ སོགས་ ཨོཾ་པདྨ་ཌཱ་ཀི་ནཱི༴ ཀྱཻ༔ མ་ཡེ་ཤེས་མཁའ་འགྲོའི་སྤྲུལ་པ་ལས༔ བྱང་ཕྱོགས་ལས་ཀྱི་མཁའ་འགྲོ་མ༔ སྤྲུལ་འཁོར་བྱ་ཡི་རྣམ་པར་ སོགས་ ཨོཾ་ཀརྨ་ཌཱ་ཀི་ནཱི༴ ཀྱཻ༔ མ་ཡེ་ཤེས་མཁའ་འགྲོའི་སྤྲུལ་པ་ལས༔ དབུས་ཕྱོགས་སངས་རྒྱས་མཁའ་འགྲོ་མ༔ སྤྲུལ་འཁོར་བྱ་ཡི་རྣམ་པར་སོགས་ ཨོཾ་བུདྡྷ་ཌཱ་ཀི་ནཱི་སརྦ་བཛྲ་ས་མ་ཡ་ཛ་ཛཿ ཕེཾ་ཕེཾ༔ ཞེས་བརྗོད་དེ་ནང་དུ་འོང་ངོ་༔ དེ་ལྟར་བྱ་འབོད་ཀྱི་དུས་སུ་རེ་རློམ་ཆགས་དང་དོགས་པ་ཐམས་ཅད་རོ་སྙོམས་སུ་གཅོད་པ་གནད་དོ༔ རྡེའུ་བཅུ་ལ༔ ཨོཾ་ཤྲཱི་བཛྲ་ཀྲོ་དྷི་ཀ་ལི་བྃ་ཧ་རི་ནི་ས་མ་བྷྱོ་ཛཿ ཧྲཱིང་བཛྲ་ས་མ་ཡ་ཛ་ཛཿ བམ་ག་ཎ་ཙཀྲ་ལ་ཁཱ་ཧི་སྭཱ་ཧཱ༔ ཞེས་བརྒྱ་བཏབ་ལ་རོ་ཐོག་དུ་གཏོར༔ གཞན་ཡང་སྔགས་ཅི་རིགས་ཟླའོ༔ ཤ་ཟོས་པའི་རུས་པ་ཐམས་ཅད་ཐོ་བས་འཐག་ཅིང་སྦྱིན༔ སླར་ཡང་ཤ་དུམ་ཀླད་རུས་བསྲེས་ཏེ་ལྷག་མའི་མགྲོན་ལ་ཚོགས་ལྷག་དང་བཅས༔ ཕཊ་ཕཊ་ཕཊ༔ ནམ་མཁའ་མཛོད་ཀྱི་སྔགས་རྒྱས་བརླབས་ཏེ༔ ཕཊ༔ ལྷག་ལ་དབང་བའི་ལྷག་སྐྱོང་རྣམས༔ ས་མ་ཡ་ཕེཾ་ཛ་ཛ༔ ལྟེབ༔ ར་རུ་པ་ཀོར་ལྷང་བ་རྔུབ༔ ཧ་གཡེང་བ་ཡི་རུས་པའི་ཛཿ ཐ་དང་བསྲུང་ཚིག་དེ་དྲང་པའི༔ ཧེ་ལ་བུདྡྷ་ཡེ་ཡང་ཡིན༔ ན་ནི་ཤག་གི་ཀོང་བའི་རྡ༔ ཐ་གང་ཤིང་རུང་ན་ཡང་ཟེར༔ མ་མ་རེ་རི་བཾ་པ་ཀ༔ ཐང་ཀང་ཐ་མིན་དེ་ཀཾ་ཛཿ ཧ་ས་ནི་ལ་ཁ་ཁཱ་ཧི༔ ཞེས་གཞུང་ལྷག་ཀྱང་བྱ༔ གལ་ཏེ་བྱ་རྣམས་ཀྱིས་མི་རོལ་ན༔ བགེགས་བསྐྲད་ཐུན་བྲབ༔ དེས་ཀྱང་མི་ཕན་ན་སྭ་བྷཱ་ཝ་སོགས་སྦྱོང་སྔགས་ཀྱིས་བཀྲུ་སྦྱང་ཡང་ནན་དུ་བྱའོ༔ ཨ་མྲྀ་ཏས་བདུད་རྩིར་བསྒྱུར་ལ་སྦྱིན༔ དེས་ཀྱང་མི་ཕན་ན་རང་ཉིད་ཁྲོས་མ་ནག་མོར་བསྒོམས་ཏེ་ཡེ་ཤེས་དང་འཇིག་རྟེན་གྱི་མ་དང་མཁའ་འགྲོ་རྒྱ་མཚོ་ཐམས་ཅད་རང་ལ་རྫོགས་པར་བསམ་ལ༔ སྙིང་ཁྲག་རུས་གོང་གང་རོལ་བས་ངེས་པར་ཕན་ནོ༔ དེས་ཀྱང་མ་ཕན་ན་མགོ་ཟོར་ལན་ལྔ་བོར༔ དེ་དག་གང་གིས་མི་ཕན་ན་དམ་ཉམས་སུ་ངེས་པས་བཤགས་པ་དང་ཁས་བླང་བ་སོགས་བྱའོ༔ དེ་ལྟར་ལས་རྣམས་རྫོགས་པའི་རྗེས༔ གནས་གཏད་ཕྱི་རུ་ཟིལ་གནོན་སོགས༔ སྤྱི་དང་མཐུན་པ་ཉིད་དུ་སྤྱོད༔ འདི་ལྟར་བམ་གྱི་ཚོགས་མཆོད་ནི༔ གང་གིས་ཉམས་སུ་ལེན་པའི་མི༔ ཚོགས་རྫོགས་སྒྲིབ་པ་ཀུན་བྱང་ནས༔ དམིགས་དང་བསྒོམ་བཟླས་བརྟུལ་ཞུགས་སོགས༔ གཙང་དམེས་བྲལ་བའི་གནད་ཀྱིས་སོ༔ རྐྱེན་ངན་བར་ཆད་ཀུན་ཀྱང་སེལ༔ རོ་སྙོམས་རྟོགས་པ་མངོན་དུ་འགྱུར༔ ས་མ་ཡ༔ གཟའ་བདུད་དུག་གི་སྤུ་གྲིས་སྲུངས༔ སྐལ་ལྡན་བུ་ལ་བུ་བཞིན་སྐྱོངས༔ གསང་བ་སྐུ་གསུམ་ཐུགས་ཀྱི་རྒྱ༔ ས་མ་ཡ༔ རྒྱ་རྒྱ་རྒྱ༔ བརྡ་ཐིམ༔ ཞེས་པ་འདི་ཡང་འོད་གསལ་རྫོགས་པ་ཆེན་པོ་ཀློང་ཡངས་སྒྱུ་མའི་རྣལ་འབྱོར་པ་བདུད་འཇོམས་རྡོ་རྗེས་ཆོས་ཉིད་ནམ་མཁའི་ཀློང་མཛོད་ལས་དག་པར་ཕབ་པའི་ཡི་གེའི་རིས་བྱེད་པདྨ་བཀྲ་ཤིས་སོ། །དགེའོ། །དགེའོ། །དགེའོ། ། ༁ྃ༔ དག་སྣང་ཡེ་ཤེས་དྲྭ་བ་ལས༔ མཁའ་འགྲོ་དབང་དུ་འདུ་བའི་སྔགས༔ ཨོཾ་མ་མ་ཌཱ་ཀི་ནཱི་ཧཱུྃ༔ ཧ་རི་ཐ་གིང་ཕེཾ་ཛཿ རང་སྣང་ཡེ་ཤེས་དཀྱིལ་འཁོར་གྱི༔ མ་དང་མཁའ་འགྲོ་རིག་པའི་ངང་༔ འདི་བརྗོད་སྐྱེས་བུ་གང་སུ་དག༔ དོན་དེ་འགྲུབ་པར་གདོན་མི་ཟ༔ མཁའ་འགྲོ་ཆོས་ཉིད་དབང་མོས་སྨྲས༔ ས་མ་ཡ༔ རྣལ་འབྱོར་སྐྱ་རིས་ཀྱིས་བསྐུལ་བས། །དོན་ཡོད་ཕྱིར་ན་བདུད་འཇོམས་པས། །སྨྲས་པ་ཡོངས་སུ་དགེ་གྱུར་ཅིག །དགེའོ། །སརྦ་མངྒ་ལཾ།། །།